El termini per presentar les sol·licituds s'inicia a partir de les 8 hores del 15 de juliol de 2020.
El termini estarà obert fins a l'exhauriment de la dotació pressupostària destinada a l'ajut i, com a màxim, fins a les 15 hores del 14 de setembre de 2020.
Les persones beneficiàries d'aquest ajut han de complir els següents requisits:
Mitjançant la sol·licitud, la persona sol·licitant ha de declarar responsablement que compleix aquests requisits i ha d'informar de l'entitat o empresa que organitza l'activitat d'educació en el lleure on inscriu l'infant o infants a càrrec.
L'activitat de lleure educatiu objecte de l'ajut ha de tenir lloc entre el 22 de juny i el 13 de setembre de l'any 2020.
Es considera que els ingressos bruts de la unitat familiar són inferiors a aquest import si no superen els 12.590,22 euros en el període comprès entre l'1 de gener i 30 de juny de 2020.
Cada família té dret a sol·licitar un ajut per a una activitat d'educació en el lleure per cada fill o filla d'entre 3 i 17 anys.
La quantia de l'ajut és la següent:
En qualsevol cas, la durada mínima de l'activitat ha de ser de 7 dies, siguin o no consecutius.
En el cas de les activitats sense pernoctació, a més, la durada diària mínima de l'activitat ha de ser de 5 hores.
En cas que la persona sol·licitant hagi ja pagat l'activitat de lleure educatiu, rebrà l'abonament de l'ajut en el seu compte corrent.
En el cas que no hagi pagat encara l'import de la inscripció en l'activitat, haurà de lliurar el codi identificatiu de la concessió de l'ajut a l'entitat o empresa organitzadora de l'activitat.
Aquest ajut és compatible amb la percepció d'altres ajuts i prestacions percebudes de manera regular i periòdiques, o amb qualsevol altra beca, ajuda, prestació, subsidi o subvenció, públics o privats, si la suma mensual dels quals no supera el límit de 25.180,44 euros anuals bruts.
També és compatible amb la percepció de la renda garantida de ciutadania.
Cada família té dret a sol·licitar un ajut per a una activitat d'educació en el lleure per a cada fill o filla d'entre 3 i 17 anys.
Incidència resolta, el formulari de sol·licitud està totalment operatiu.
Aquest ajut només es pot demanar per internet i cal tenir un certificat digital o l' idCAT Mòbil.
Les resolucions es tramiten i es resolen per ordre d'arribada.
El termini màxim de resolució de les sol·licituds és de 4 mesos des de la publicació de la convocatòria en el DOGC.
La resolució de concessió de l'ajut es notifica mitjançant la seva publicació al Tauler electrònic de l'Administració de la Generalitat de Catalunya ( http://tauler.gencat.cat ).
A la resolució, es publicaran les inicials del nom i els cognoms de l'infant més quatre xifres del codi d'identificació personal (CIP) de la targeta sanitària individual.
A més, la persona beneficiària rebrà al correu electrònic un document acreditatiu de la concessió de l'ajut, on s'indica la quantia i el codi identificatiu d'aquest.
Contra la resolució, que no exhaureix la via administrativa, les persones interessades poden interposar recurs d'alçada, en el termini d'un mes, davant el mateix òrgan que la dicta, la Direcció General de Joventut, o davant l'òrgan superior jeràrquic, la Secretaria d'Infància, Adolescència i Joventut que és l'òrgan competent per emetre'n resolució.